SUN คึกต่อ! 4 วันบวก 24% คาดเก็งรับรายได้-กำไรปีนี้โตเด่น
SUN คึกต่อ! 4 วันบวก 24% คาดเก็งรับรายได้การส่งออกสูง-กำไรปีนี้โดดเด่นราว 227 ลบ.
10 มี.ค. 2564

ผู้สื่อข่าวรายงานว่า ราคาหุ้น บริษัท ซันสวีท จำกัด (มหาชน) หรือ SUN ล่าสุด เวลา 10.16 น. อยู่ที่ระดับ 5.75 บาท บวก 0.25 บาท หรือ 4.55% สูงสุดที่ระดับ 5.80 บาท ต่ำสุดที่ระดับ 5.60 บาท ด้วยมูลค่าการซื้อขาย 17.30 ล้านบาท

ทั้งนี้ หากดูราคาหุ้น SUN ย้อนหลังพบว่า ราคาหุ้นมีการปรับตัวขึ้นอย่างต่อเนื่องเป็นเวลา 4 วันทำการ ส่งผลให้ราคาหุ้นขึ้นไปแล้ว 24.34%
โดยส่วนหนึ่งเชื่อว่ามุมมองเชิงบวกต่อผลประกอบการปี 2564 ที่คาดจะเห็นการเติบโตของรายได้ได้ต่อเนื่องจากทั้งส่วนรายได้การส่งออกที่ปริมาณความต้องการยังคงสูงขึ้นต่อเนื่อง และรายได้ในประเทศที่จะโตเด่นจากกลุ่มสินค้าพร้อมรับประทาน โดยมีโรงงานใหม่สำหรับสินค้าพร้อมรับประทานที่คาดจะเริ่มผลิตสินค้าได้ในไตรมาส 2/2564 พร้อมนักวิเคราะห์คงประมาณการกำไรปี 2564 ที่ 227 ล้านบาท